Úradný vestník L 172 , 10/07/2003 S. 0004 - 0005



Nariadenie Komisie (ES) č. 1224/2003 z 9. júla 2003 o zatrieďovaní určitých tovarov do kombinovanej nomenklatúry KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku [1], naposledy zmenené a doplnené nariadením Komisie (ES) č. 2317/2002 [2], najmä na jeho článok 9 ods. 1, keďže: (1) S cieľom zabezpečenia jednotnej aplikácie kombinovanej nomenklatúry pripojenej k nariadeniu (EHS) č. 2658/87 je potrebné prijať opatrenia týkajúce sa zatriedenia tovarov uvedených v prílohe k tomuto nariadeniu. (2) Nariadenie (EHS) č. 2658/87 ustanovilo všeobecné pravidlá výkladu kombinovanej nomenklatúry. Tieto pravidlá sa vzťahujú aj na ktorúkoľvek inú nomenklatúru, ktorá je úplne alebo čiastočne založená na kombinovanej nomenklatúre alebo ktorá k nej dopĺňa ďalšiu zložku a ktorá je ustanovená osobitnými ustanoveniami spoločenstva s cieľom uplatnenia colnej sadzby a iných opatrení týkajúcich sa obchodu s tovarom. (3) Na základe uvedených všeobecných pravidiel pre interpretáciu kombinovanej nomenklatúry sa tovary opísané v kolónke 1 tabuľky uvedenej v prílohe k tomuto nariadeniu majú zatriediť podľa číselného znaku KN uvedeného v kolónke 2 z dôvodov vysvetlených v stĺpci 3. (4) Je vhodné, aby záväzné colné informácie, ktoré vydali colné orgány členských štátov týkajúce sa zatriedenia tovarov v kombinovanej nomenklatúre a ktoré nie sú v súlade s týmto nariadením, mohol ich držiteľ počas obdobia troch mesiacov naďalej používať podľa článku 12 ods. 6 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex spoločenstva [3], naposledy zmeneného a doplneného nariadením (ES) č. 2700/2000 Európskeho parlamentu a Rady [4]. (5) Opatrenia ustanovené v tomto nariadení sú v súlade so stanoviskom Výboru pre colný kódex, PRIJALA TOTO NARIADENIE: Článok 1 Tovary opísané v stĺpci 1 tabuľky uvedenej v prílohe sa zatrieďujú v rámci kombinovanej nomenklatúry pod číselným znakom KN uvedeným v stĺpci 2 tejto tabuľky. Článok 2 Záväzné colné informácie vydané colnými orgánmi členských štátov, ktoré nie sú v súlade s týmto nariadením, sa môžu naďalej používať podľa článku 12 ods. 6 nariadenia (EHS) č. 2913/92 počas obdobia troch mesiacov. Článok 3 Toto nariadenie nadobúda účinnosť 20. deň odo dňa jeho uverejnenia v Úradnom vestníku Európskej únie. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 9. júla 2003 Za Komisiu Frederik Bolkestein člen Komisie [1] Ú. v. ES L 256, 7.9.1987, s. 1. [2] Ú. v. ES L 331, 7.12.2002, s. 3. [3] Ú. v. ES L 302, 19.10.1992, s. 1. [4] Ú. v. ES L 311, 12.12.2000, s. 17. -------------------------------------------------- PRÍLOHA Opis tovaru | Zatriedenie – číselný znak KN | Dôvody | (1) | (2) | (3) | 1.Nealkoholické nápoje zložené z vody sýtenej oxidom uhličitým, sacharózy, glukózy, kyseliny citrónovej, taurínu (0,4 %), glukurónolaktónu (0,24 %), kofeínu (0,03 %), inositolu, vitamínov, aromatických príchutí a farbív. Predkladá sa ako energetický nápoj v plechovkách s obsahom 250 ml. | 22021000 | Zatriedenie je vymedzené všeobecnými pravidlami č. 1 a č. 6 pre interpretáciu kombinovanej nomenklatúry, poznámkou č. 3 k 22. kapitole colného sadzobníka, doplňujúcou poznámkou č. 1 k 22. kapitole colného sadzobníka a znením položky 2202 a podpoložky 22021000 kombinovanej nomenklatúry. Skutočnosť, že produkt obsahuje, inter alia, taurín, kofeín a vitamíny ho nevylučuje z podpoložky 22021000 (pozri vysvetlivky harmonizovaného systému k položke 2202 časť (A) položka (2) a vysvetlivky kombinovanej nomenklatúry k podpoložke 22021000. | 2.Fólia z neľahčeného plastu s celkovou hrúbkou približne 0,011 mm, zložená z poly(etyléntereftalátu) (PET), na jednej strane pokovovaná hliníkom, ktorý je následne pokrytý vrstvou alkylovanej melamínovej živice (lak).Prevládajúci plast je poly(etylén tereftalát). Vrstva kovu je aplikovaná vákuovým nanášaním a kovový film prepúšťa svetlo. Film je možné použiť pri výrobe záchranných prikrývok. | 39206219 | Zatriedenie je vymedzené všeobecnými pravidlami č. 1 a č. 6 pre interpretáciu kombinovanej nomenklatúry, znením položkya podpoložiek 3920 a392062 a 39206219 kombinovanej .nomenklatúry Pokovovaná fólia z plastu sa nemôže považovať za výrobok položky 3921, pretože kovová vrstva aplikovaná vákuovým nanášaním sa nemôže považovať za spevnenie plastickej fólie (pozri aj vysvetlivky harmonizovaného systému k položke 3920). | --------------------------------------------------